تمنيت هذا تابوتك الي
ولا اعيش لحظه مابيها علي
يابو حسين يبو حسين
لا تگول اتحملي
ها يبويه الليل من هسه اضطهدني
يالچنت لازمني بيدك لا تهدني
روحك اتگلك انا انتظرتك بعدني
چفك الرد الشمس يگدر يردني
صحت وين چفك الرد الشمس
علّي ليش ما يرجعنه الأمس
انا رجاك انا رجاك
بويه گول تدللي
هذا ابويه الشايل الدنيا اعله چفه
تالي ما تالي الچفن يگدر يلفه
جنازة الوالي تره شيلتها كلفه
بيا علي شيلو علي بنته اعرفه
يجناز هذا نعش الابطحي
يحملوه لو محمد لو وحي
نعش نور نعش نور
مدري يا چف حامله
چفك براس اليتامه من يزيله
يا علي يترك اثر مده طويله
منهو يمسح راسي باچر واشتكيله
بس علي چفه كفو لراس العقيله
يويلاه من يشيلون النعش
والدموع ينزل وياها رمش
يرمضان يرمضان
لا هله بيك وهله
يا علي صح هذا تابوتك يلمك
وانه حسبالي الارض ما تكفي جسمك
اقسم اعله الله يبويه بهذا دمك
كون اموتن هسه ويدفنوني يمك
يالتراب هذا ابوك اشتاگ الك
ابو تراب خله بنته و رد الك
اجه العيد اجه العيد
وانه اسود منزلي
اتركوني وي علي لحظه اودعه
بگلبي كلمه ولازم احجيها وأسمعه
قالع الباب الذي محد يقلعه
هذا تابوت الخشب يگدر يمنعه
علي يموت يا زمن شوف العجب
قلع باب يمنعه تابوت الخشب
والايتام والايتام
عدها بس حيدر ولي
بويه اذكر مره حزنانه شفتني
صبرتني واشبگتني وقبلتني
هسه ليش الطم على راسي وعفتني
اتوسلت ارجع ولا چن اسمعتني
يبو البيت ارجع البيت انهدم
بلياك انتظر نار الخيم
والاقدار والاقدار
بيها زينب تبتلي
يا علي راح استعد للغاضريه
عالحبل من هسه تتعود ايديه
وحدي خلوني اذا تمسي المسيه
حتى اتعود على حال السبيه
يهل الناس ادري صعبه المسأله
من الان استعد لكربله
صحت آه صحت آه
حتى يسمع كافلي
استمع ونة يتاماك الاليمه
تراوه لي بالطف يتامه بلايه خيمه
تراوه لي چف الشمر شايل جريمه
تراوه لي سوط ويطر ظهر اليتيمه
يعباس الله يستر من شمر
يکولون ما يحب اسم الخدر
أسف كون أسف كون
الشمر حادي الي
بويه رايح ما كأن تسمع ونيني
يا علي وليل احدعش ما تعنيني
بداعتي جيب الزچيه من تجيني
والسطر عين امي هم يسطرلي عيني
تجي تشوف راس الحسين برمح
تناديه يمه ضامي وتنذبح
ولا أگول ولا أگول
يمه هذا قاتلي
ملاباسم الکربلائی-شب 21 رمضان 1438-حسینیه مرحوم العاشور-شهادت امام علی